**CANLLAW CYFLENWR**

**GWNEUD BUSNES GYDA'R GRONFA LOTERI FAWR**

Y Tîm Caffael

Apex House, 3 Embassy Drive

Birmingham B15 1TR

E-bost: caffael@cronfaloterifawr.org.uk

Gwefan: <http://www.cronfaloterifawr.org.uk>

**Gwybodaeth gefndir**

**Cyflwyniad**

## Ni yw ariannwr cymunedol mwyaf y Deyrnas Unedig. Bob blwyddyn, rydym yn ariannu 12,000 o brosiectau gan ddefnyddio arian a godwyd gan chwaraewyr y Loteri Genedlaethol.

Deg Ffaith am y Gronfa Loteri Fawr:

1. Mae'r Gronfa Loteri Fawr yn dosbarthu 40 y cant o'r arian a godir gan y Loteri Genedlaethol ar gyfer achosion da
2. Mae ein grantiau'n cefnogi pobl sydd am wella bywyd yn eu cymunedau
3. Derbyniom dros 90,000 o ymholiadau a cheisiadau yn ystod y flwyddyn ddiwethaf
4. Mae'r rhan fwyaf o'n grantiau'n mynd i brosiectau sy'n ymgeisio trwy raglenni ymateb i alw agored - megis Pawb a'i Le ac Arian i Bawb
5. Aeth 95.6 y cant o'r dyfarniadau a wnaed yn 2014/15 i'r sector gwirfoddol a chymunedol
6. Rydym yn gweithio gyda phartneriaid hefyd i redeg buddsoddiadau tymor hwy â mwy o ffocws sy'n mynd i'r afael â phroblemau mawr, h.y. cwrdd â heriau poblogaeth sy'n heneiddio)
7. Roedd 91.3 y cant o ddyfarniadau'r llynedd yn fach, gwerth llai na £10,000
8. Yn ogystal â dyfarniadau newydd, rydym wedi rheoli dyfarniadau cyfredol gwerth £1.2 biliwn hefyd
9. Ein costau gweithredu craidd yn 2014/15 oedd 4.9 y cant
10. Ers mis Mehefin 2004, rydym wedi dyfarnu dros £9 biliwn i brosiectau sy'n cefnogi iechyd, addysg, yr amgylchedd a dibenion elusennol.

**Gweledigaeth ac Egwyddorion**

Helpu cymunedau a’r bobl mewn angen mwyaf

## Ein Gweledigaeth: Pobl yn Arwain

Credwn y dylai pobl arwain ar wella'u bywydau a'u cymunedau. Bydd ein hymagwedd yn canolbwyntio ar y sgiliau, asedau ac egni y gall pobl alw arnynt a'r potensial yn eu syniadau.

Teimlwn y gall cymunedau cryfion a bywiog gael eu hadeiladu a'u hadnewyddu gan y bobl sy'n byw ynddynt - gan eu paratoi ar gyfer unrhyw beth yn wyneb cyfleoedd a heriau'r dyfodol.

**Ein hegwyddorion:**

Byddwn yn cael ein harwain yn y dewisiadau a wnawn gan set o egwyddorion:

**Hyder, nid rheolaeth**

Mae gennym ffydd mewn gallu pobl i beri i bethau gwych ddigwydd, gan gredu y dylai ein hariannu alluogi yn hytrach na rheoli.

#### Prosesau syml, barn dda

Rydym yn defnyddio prosesau syml a chymesur sy'n ein galluogi i ffurfio barn dda.

#### Cryfderau pobl

Rydym yn dechrau gyda'r hyn y gall pobl ei gyfrannu, a'r potensial yn eu syniad.

#### Catalydd i bobl eraill

Rydym yn gwrando ar, dysgu gan, gweithredu ar ac yn hwyluso'r pethau sydd o bwys i bobl, cymunedau a'n partneriaid.

#### Cyfeiriad a rennir, ymagweddau amrywiol

Rydym yn gwerthfawrogi amrywiaeth y cymunedau rydym yn gweithio gyda nhw ar draws y Deyrnas Unedig, rydym yn gyson o ran yr ansawdd a'r cyfleoedd a gynigiwn, ac yn cefnogi pobl i daclo anghydraddoldeb.

#### Defnyddio adnoddau'n dda

Rydym yn gwneud dewisiadau gwybodus am yr adnoddau a roddir i ni gan chwaraewyr y Loteri Genedlaethol: gyda gwybodaeth, gyda phobl a gydag arian, ac mewn ffordd sy'n amgylcheddol gynaliadwy.

**Fframwaith Strategol 2015-21**

Mae ein fframwaith strategol newydd yn disgrifio'r hyn y gall pobl ei ddisgwyl gennym fel ariannwr dros y chwe blynedd nesaf. Ein gweledigaeth yw y dylid galluogi pobl i arwain ar wella'u bywydau a'u cymunedau.

Mae mwy o wybodaeth ar gael trwy [**glicio yma**](https://blogmawrcymru.org.uk/2015/03/24/galluogi-pobl-i-arwain/).

**Ynghylch Tîm Caffael y Gronfa Loteri Fawr**

Mae caffael yn chwarae rôl allweddol wrth gyflwyno amcanion busnes y Gronfa. Er bod y tîm Caffael yn pennu polisi caffael ar gyfer y mudiad, rydym yn gyfrifol hefyd am gyflwyno datrysiadau caffael gwerth gorau ar gyfer yr holl nwyddau a gwasanaethau y mae eu hangen ar y busnes.

Mae'r tîm Caffael yn rheoli'r broses gaffael ar gyfer pob gofyniad busnes gyda gwerth sy'n fwy na £10,000. Mae ein gwasanaethau'n amrywio o ddatblygu manylebau i ddyfarnu contractau, a darparu cefnogaeth ac adolygu ôl-gontract ar gyfer yr holl ofynion. Rydym hefyd yn rheoli'r broses gaffael ar gyfer unrhyw ofynion sy'n gymhleth neu risg uchel eu natur.

Ar gyfer gofynion sydd â gwerth o dan £10,000, mae'r Gronfa'n gweithredu system gaffael hunanwasanaeth, sy'n golygu y gall cyflogeion y Gronfa gyflawni gweithgareddau caffael, cyhyd â'u bod yn dilyn arweiniad a pholisi'r mudiad. Mae'r fenter hon yn galluogi'r tîm Caffael i ganolbwyntio ar risg uchel a/neu werth uchel ar ran y Gronfa.

**Cwrdd â'r Tîm**

**Jennifer Mills**

Pennaeth Caffael

**Barry Higgins (yn cyflenwi dros Ade Balogun)**

Rheolwr Caffael

**Jazz Bansal**

Rheolwr Caffael

**Joe Walsh**

Dadansoddydd Caffael

E-bost: caffael@cronfaloterifawr.org.uk

**Braslun o'r Gwasanaeth**

Mae'r Gronfa'n ymroddedig i sicrhau bod ein prosesau caffael a'n polisi'n cefnogi gwario arian cyhoeddus mewn ffordd sy'n deg, yn onest ac yn atebol a bod pob penderfyniad yn dryloyw.

Gellir cyflawni'r holl weithgareddau caffael o dan £3,000 heb gyfranogiad y tîm caffael cyhyd ag y glynir wrth holl bolisïau caffael a rheoliadau ariannol y Gronfa.

Mae'n rhaid cyflawni'r holl weithgareddau caffael dros £50,000 (ar gyfer hyd y contract a/neu'r gofyniad cyfan mewn cydweithrediad â'r tîm Caffael ac wedi'i gweinyddu ganddo.

|  |  |  |
| --- | --- | --- |
| **Gwerth Amcangyfrifedig y Contract** | **Gofyniad Caffael** | **Cyflawnir y Gweithgaredd Caffael Gan** |
| **Hyd at £3,000 heb TAW** | Dewch o hyd i Un (1) dyfynbris cost benodol | Defnyddiwr Terfynol |
| **£3,001 i £10,000 heb TAW** | Dewch o hyd i isafswm o dri (3) Dyfynbris/Cynnig | Defnyddiwr Terfynol |
| **£10,001 i £181,302 heb TAW** | * Proses tendro cystadleuol; NEU
* Defnyddiwch Gytundeb Fframwaith Crown Commercial Services neu debyg a hysbysebwch ar y Cyrchwr Contractau a gwefan y Gronfa.
 | Caffael |
| **Dros £181,302 heb TAW** | * proses tendro cystadleuol yn amodol ar reoliadau Caffael Cyhoeddus. Hysbyseb yn Siwrnal Swyddogol yr Undeb Ewropeaidd (OJEU), Cyrchwr Contractau a gwefan y Gronfa.
* Defnyddiwch Gytundeb Fframwaith Crown Commercial Services
 | Caffael |

Bydd contractau sy'n dod o dan drothwyon caffael cyhoeddus yr Undeb Ewropeaidd (Rheoliadau Contractau Cyhoeddus 2015) yn cael eu hysbysebu yn Siwrnal Swyddogol yr Undeb Ewropeaidd a'r Cyrchwr Contractau. Er mwyn cydymffurfio â deddfwriaeth caffael cyhoeddus yr Undeb Ewropeaidd bydd hysbysebion yn disgrifio'r broses ymgeisio a'r wybodaeth sy'n ofynnol ar gyfer pob darpariaeth dendro.

**Cyfarwyddebau/Trothwyon yr Undeb Ewropeaidd**

**Rheoliadau Contractau Cyhoeddus 2015**

Yn effeithiol o 26 Chwefror 2015, mae Rheoliadau Contractau Cyhoeddus 2015 yn disgrifio'r fframwaith cyfreithiol ar gyfer caffael cyhoeddus. Maent yn berthnasol pan fydd awdurdodau neu gyrff hyd braich cyhoeddus yn ceisio caffael nwyddau, gwasanaethau, peirianneg sifil neu waith adeiladu. Maent yn amlinellu gweithdrefnau y mae'n rhaid eu dilyn cyn dyfarnu contract pan aiff ei werth yn uwch na throthwyon penodol, oni bai ei fod yn cymhwyso ar gyfer eithriad penodol.

Diben Rheoliadau Caffael yr Undeb Ewropeaidd yw agor y farchnad caffael cyhoeddus i fyny i sicrhau symudiad rhydd nwyddau a gwasanaethau o fewn yr Undeb Ewropeaidd. Yn y mwyafrif o achosion maent yn mynnu cystadleuaeth ac yn ceisio atgyfnerthu ffocws gwerth am arian polisi caffael y llywodraeth. Mae hyn yn mynnu bod yn rhaid i'r holl gaffael cyhoeddus fod yn seiliedig ar werth am arian y dylid ei gyflawni trwy gystadleuaeth, oni bai bod rhesymau cymhellol pam na ddylid.

Mae'r ffigurau isod yn sefydlog am gyfnod o ddwy flynedd galendr ac yn cael eu diwygio ar 1 Ionawr ym mhob blwyddyn eilrif. Y trothwyon mwyaf cyffredin sy'n berthnasol i'r Gronfa wedi'u rhestru isod.

**Crynodeb o Lefelau Trothwy rhwng 1 Ion 2018 a 31 Rhag 2020.**

|  |  |
| --- | --- |
| Nwyddau a Gwasanaethau (Is-Awdurdod Contractio Canolog) | £181,302 |
| Contractau Gwaith | £4,551,413 |

**Cyfleoedd Tendro**

Mae cyfleoedd yn cael eu hysbysebu ac ar gael trwy borth tendro electronig y Gronfa. Gallwch ymweld â'r ddolen a ganlyn am fwy o wybodaeth o'n Parth Cyflenwyr: [www.biglotteryfund.org.uk/welsh/about-big/tender-opportunities](http://www.biglotteryfund.org.uk/welsh/about-big/tender-opportunities)

Mae'r Gronfa wedi gweithredu dull electronig effeithlon sy'n llesol i'r amgylchedd o hwyluso'r broses dendro. Gofynnir i gyflenwyr gofrestru manylion eu cwmni ar ein system tendro electronig yn y lle cyntaf. Bydd hyn yn darparu mynediad i gyfleoedd tendro a dogfennau perthnasol sy'n gysylltiedig â thendrau cyhoeddedig.

NODER: Mae'n rhaid i gwmnïau gofrestru cyn y medrant gyflwyno mynegiadau o ddiddordeb a chyrchu dogfennau. Ni fydd y Gronfa'n ymateb i geisiadau am ddogfennau trwy unrhyw ddull arall.

***Mynegi Diddordeb***

1. Cofrestrwch fanylion eich cwmni ar y porth tendro electronig yn [https://www.delta-esourcing.com/ (](https://centro.bravosolution.co.uk/)dim ond unwaith y mae angen gwneud hyn) a chliciwch y botwm cofrestru.

2. Dilynwch y cyfarwyddiadau a ddarperir i gwblhau eich cofrestriad.

***Gofynion Hysbysebu***

Os yw'r gofyniad islaw y trothwyon Undeb Ewropeaidd ond uwchben £10,000, mae'n ofynnol i'r Gronfa hysbysebu unrhyw/pob darpariaeth dendro ar y Cyrchwr Contractau. Os yw'r ddarpariaeth y tu hwnt i'r trothwyon OJEU, gall y Gronfa hysbysebu o fewn y porth tendro electronig.

Mae angen hysbysebu pob gofyniad uwchben y trothwyon OJEU yn Siwrnal Swyddogol yr Undeb Ewropeaidd ac yn y Cyrchwr Contractau. Bydd y tîm Caffael yn hwyluso'r hysbysiad(au) contract priodol trwy ein porth tendro electronig.

***Gwahoddiad i Dendro***

Darperir pecyn dogfennau y mae angen eu hadolygu a/neu eu cwblhau i bob tendrwr sy'n cymryd rhan mewn darpariaeth tendro cystadleuol. Wrth dderbyn pecyn tendro, mae'n hollbwysig eich bod yn adolygu gwybodaeth er cywirdeb a chodi unrhyw gamgymeriadau gyda ni ar unwaith. At hynny, mae'n hollbwysig eich bod yn dilyn y cyfarwyddiadau fel y cânt eu darparu i sicrhau bod eich cynnig yn cydymffurfio.

***Meini Prawf Gwerthuso***

Mae'r tîm Caffael yn cydweithio gyda phobl o fewn y busnes a'r rhai a allai fod yn rhan o banel gwerthuso penodol i gytuno ar y meini prawf gwerthuso ar gyfer proses tendro cystadleuol. Cyhoeddir y meini prawf gwerthuso cyn ennyn diddordeb cyflenwyr mewn darpariaeth dendro. Defnyddir meini prawf a'u methodoleg i asesu teilyngdod technegol risg a meysydd allweddol eraill.

**Telerau Talu/Anfonebu**

Mae tîm Cyllid y Gronfa'n gyfrifol am dalu'r holl anfonebau cyflenwyr a gyflwynir. Mae'n rhaid i bob anfoneb nodi rhif yr archeb prynu ar flaen yr anfoneb. Os nad yw eich cyswllt allweddol yn y Gronfa wedi darparu rhif archeb prynu i chi, gofynnwch am un. Er mwyn i'ch anfoneb gael ei phrosesu'n gyflym, y peth gorau yw cyflwyno eich anfoneb trwy Finance Payables yn finance.payables@biglotteryfund.org.uk.

Pan fydd eich cyswllt allweddol yn y Gronfa'n cytuno bod y nwyddau a gwasanaethau sydd wedi'u cynnwys yn yr anfoneb wedi'u danfon ar ffurf derbyn y nwyddau, bydd y taliad yn dilyn yn fuan wedi hynny.